section_heading: Politika
paragraph_text: U samom gradu dolazi do bezvlađa pa grad u vrlo kratkom vremenu prelazi iz ruke u ruku Južnoslavenskog nacionalnog komiteta i talijanskog nacionalnog vijeća da bi se na kraju anglo-francuske trupe iskrcale s ratnog broda i zaposjele grad. Takvu konfuznu situaciju koristi slavni talijanski pjesnik i pukovnik ratnog zakoplovstva (i glavni inspirator fašističkog pokreta u nastanku) Gabriele D'Annunzio koji 12. rujna 1919. godine zaposjeda grad - na čelu oko 2500 talijanskih vojnika koji su se odmah nakon demobilizacije ponovo naoružali i ustrojili u zeleđu Trsta - te proglašava paradržavu Talijansku regenciju Kvarnera, koja obuhvaća grad i sasvim malo prigradsko područje od oko 20 četvornih kilometara.